b'\n_START_ARTICLE_\nFlorence Aylward\n_START_SECTION_\nPrimers anys de vida\n_START_PARAGRAPH_\nFilla fruit del matrimoni de Mary (n\xc3\xa9e Frewen) i d\' Augustus Aylward, rector de l\'esgl\xc3\xa9sia de Sant George a Brede, East Sussex on, al 1862 Florence hi naixia a la mateixa rectoria._NEWLINE_Descendent del compositor i organista de les catedrals de Winchester i Norwich Richard Aylward (1626-69)._NEWLINE_Als 9 anys d\'edat ja acompanyava els serveis del seu pare amb l\'orgue a l\'esgl\xc3\xa8sia de Sant George. Estudia orgue amb el Dr. John Abram i als 12 anys ja comen\xc3\xa7a a compondre. Ja en l\'edat de l\' adolesc\xc3\xa8ncia les seves obres sonaven en diferents concerts.\n_START_SECTION_\nCarrera Musical\n_START_PARAGRAPH_\nAls 14 anys es despla\xc3\xa7a a Londres per ingressar a la Guildhall School of Music i realitzar all\xc3\xa0 els seus estudis de composici\xc3\xb3, i piano amb Theodore Trekell i Henry Gadsby._NEWLINE_Florence Aylward va deixar una gran empremta musical a la ciutat de Hastings, incloent la composici\xc3\xb3 a Dickens Revue Hospital Blue per el teatre, Gaiety, al 1919.  \xc3\x89s citada tamb\xc3\xa9 per la revista The Musical Times on se li fa menci\xc3\xb3 pels seus esfor\xc3\xa7os en el prometedor inici de la temporada de tardor de la "Madrigal Society" en l\'article: Musica en les Provincies l\'any 1921. Tamb\xc3\xa9 far\xc3\xa0 de jutgessa musical, entre altres, en competicions celebrades a Hastings entre els anys 1913 i 1915._NEWLINE_Va treballar com a organista a St Leonard\'s fins al 1946, citada per la revista "The Magazine of Music" al 1893 com una de les millors acompanyants del moment.\n_START_SECTION_\nVida Privada\n_START_PARAGRAPH_\nEs casa al 1881 a Rye, East Sussex, amb Harold Kinder, enginyer i arquitecte. Van concebre un fill junts al 1886, Harold Frewen. Tot i el seu matrimoni no abandona la seva tasca musical._NEWLINE_Mor a Baldslow, Hastings, l\'octubre del 1950 com a Florence Kinder. Seguint la tradici\xc3\xb3 de la fam\xc3\xadlia, les seves cendres van ser escampades a l\'esgl\xc3\xa8sia de St George de Brede.\n_START_SECTION_\nDespr\xc3\xa9s de la Primera Guerra Mundial\n_START_PARAGRAPH_\nLa Primera Guerra mundial tamb\xc3\xa9 va deixar empremta en el g\xc3\xa8nere de la can\xc3\xa7\xc3\xb3. Veiem en diferents casos que el pas de la guerra ha produ\xc3\xaft canvis en les composicions: van deixar de musicar escriptors alemanys, les can\xc3\xa7ons s\'allunyen dels ritmes regulars i dels patrons m\xc3\xa8trics..._NEWLINE_Mentre que molts compositors s\'allunyen del g\xc3\xa8nere de la can\xc3\xa7\xc3\xb3 les dones se\'n aferren. Tot i aix\xc3\xb2 els efectes de la guerra van fer que la demanda caigu\xc3\xa9s en picat. Aix\xc3\xb2 va afectar a les compositores a nivell mundial. Als Estats Units Carrie Jacobs Bond i Caro Roma; i a Gran Bretanya a Alicia Ad\xc3\xa9la\xc3\xafde Needham i a Florence Aylward._NEWLINE_Aylward despr\xc3\xa9s de l\'any 1919, (despr\xc3\xa9s de la guerra) nom\xc3\xa9s va compondre 10 can\xc3\xa7ons m\xc3\xa9s de les seves 150 can\xc3\xa7ons, tot i que va viure fins al 1950. Tant la musicalitat com els poemes que havien alimentat el seu \xc3\xa8xit abans de la d\xc3\xa8cada del 1920 van caure en desgr\xc3\xa0cia.'